এলাকাবাসী সূত্রে জানা যায়, দীর্ঘ দিন ধরে এই পাড়ার অর্ধশতাধিক পরিবার সড়কের অভাবে যাতায়াতে মানবেতর জীবন যাপন করছেন। বর্ষায় কাঁদাপানি মেখে বহু কোমলমতি শিক্ষার্থীসহ কৃষক শ্রমজীবি লোকজন দূর্ভোগের মধ্যে যাতায়াত করে থাকে। তাদের এই বন্দিজীবদ্দশা থেকে মুক্তি পাওয়ার লক্ষ্যে ঘন কূয়াশা আর হিমেল হাওয়া উপেক্ষা করে পাড়ার লোকজন রাস্তা নির্মাণের লক্ষ্যে শুক্রবার থেকে সেচ্ছাশ্রমে মাটি কাটা শুরু করেন। এতে এই পাড়ার লোকজনের মধ্যে রাস্তা নির্মাণের আশার সঞ্চার হয়েছে।